“Ляжыць салдат на беразе ракі”

Ляжыць салдат на беразе ракі,  
Баляць смяротныя раны.  
Пакінулі яго сябры,  
Каб горад быў выратаваны.

Ён чуе, як грыміць гармата,  
Ён плача, як дзіця,  
Бо ведае, што там, за лесам, яго хата,  
Але не ўбачыць хлопец больш жыцця.

Ніколі больш ён не вярнецца  
У мілы, родны, ціхі кут.  
А маці шчыра спадзяецца,  
Як зноў сустрэне яго тут.

Як ён увойдзе зноў у дзверы,  
І скажа: “Родная мая,  
Усё, нарэшце мы паклалі рэвальверы,  
Усё, матулечка, закончана вайна…”

Але не чуе маці тога…   
Апошні бой салдат успамінае.  
Жыццё аддаўшы за другога,  
Герой краіны з болем памірае.

Вайна ў памяці людзей  
Цямрэчай, скрухаю пакрыта.  
Мы не пакінем тых падзей -  
Ніхто не забыты, нішто не забыта…

Лагун Анастасія, 15 гадоў

СШ №126